Public procurement notice: Contract Notice
Published: 2016-03-25
Buyer: Raahen seudun hyvinvointikuntayhtymä
Country: FI
Contract type: Services
Procedure: Open procedure
CPV classification: 85100000: Health services
Submission deadline: 2016-05-06

Technical requirements: Raahen seudun hyvinvointikuntayhtymä pyytää tarjouksia sydämen ultraäänitutkimuksista (ECHO) ja sydämen vuorokausinauhoituksien tulkinta (Holter) sekä niihin läheisesti liittyvistä palveluista.
Raahen seudun hyvinvointikuntayhtymän sisätautien poliklinikalla ei ole tällä hetkellä virassa erikoislääkäriä, jolla olisi riittävä pätevyys sydämen ultraäänitutkimusten tekemiseen. Myös osa rytmihäiriötutkimuksiin kuuluvasta vuorokausinauhoitusten tulkinnasta (Holter) on tehty ulkopuolisen toimijan toimesta.
Vuonna 2016 kardiologisten tutkimusten tarve säilyy vähintään ennallaan. Hoidonporrastuksen mukaisesti kyseiset kardiologiset tutkimukset tehdään Raahen sairaalassa.
Hankittavia tutkimuksia ovat Raahen seudun hyvinvointikuntayhtymän järjestämisvastuulla olevat sydämen ultraäänitutkimukset ja vuorokausinauhoituksien tulkinta.
Tutkimukset tehdään palvelun Tilaajan tarpeen mukaan. Tutkimukset tehdään palvelun Tilaajan tiloissa ja Tilaajan välineillä, joiden kunnosta ja huollosta palvelun Tilaaja vastaa. Palvelun Tilaaja järjestää tutkimuksiin tarvittavan avustavan henkilökunnan työpanoksen ja vastaa asiakkaiden ajanvaraustoiminnasta. Holter-tutkimusten tulkinta voidaan tehdä myös etätyönä.
Annetuista palveluista laaditaan palvelun Tilaajalle tarvittavat asiakirjat. Tutkimus sisältää sanellun lausunnon tutkimuksesta ja vuorokausinauhoitusten käyrien sekä mahdollisesti sydämen ultraäänitutkimusten kuvien arkistoinnin Tilaajan tiedostoihin. Mikäli sydämen ultraäänitutkimuksen aikana potilaalta löytyy kiireellisesti hoidettava sairaus, tutkimuksen tekevä lääkäri laatii lähetteen jatkohoitoon. Lähetteestä ei laskuteta erikseen.
Palvelun tuottaja toimii itsenäisenä ammatinharjoittajana tai yrityksen kautta ja laskuttaa tehtyjen toimenpiteiden perusteella tehdystä työstä. Muita korvauksia ja päivärahoja ei makseta.
Hankinta ei sulje pois kuntayhtymän mahdollisuuksia itse suorittaa joitakin kilpailutuksessa mainituista tutkimuksista.
Kilpailutus kattaa Raahen seudun hyvinvointikuntayhtymän tarvitsemat tutkimukset, mutta kiinteää hankintamäärää ei sovita.
Kyseisten tutkimusten suorittamista sitovat lainsäädännön ja viranomaisvalvonnan määräykset. Mikäli lainsäädännössä tai viranomaisohjeistuksessa tapahtuu sopimuskauden aikana muutoksia, jotka vaikuttavat sopimuksen sisältöön tai ehtoihin, käydään niistä neuvottelut tilaajan ja palveluntuottajan kanssa.
Palveluntuottaja voi antaa tarjouksen, mikäli sitoutuu tuottamaan vähintään puolet palvelutarvetta vastaavasta määrästä tutkimuksia yksittäisen kardiologin toimesta.
Huom: Ilmoituksen lisätiedot löytyvät Tarjouspalvelu.fi -toimittajaportaalista. Myös tarjouksen/osallistumishakemuksen lähetys tehdään tätä kautta. Suoran linkin ilmoituksen lisätietoihin löydät tästä Hilma-ilmoituksesta: https://tarjouspalvelu.fi/ras2/?id=55969&tpk=46edeff5-784a-4df2-bc1e-1b223e5132db
Tilaaja varaa mahdollisuuden lisähankintaan = optio. Optiolla tarkoitetaan mahdollisuutta jatkaa sopimusta alkuperäisin ehdoin. Optiokaudet, joista päätetään erikseen, ovat 1 vuotta (1.1.2019 - 31.12.2019) ja 1 vuotta (1.1.2020 - 31.12.2020).
Kardiologisten tutkimusten (ECHO ja Holter) on käynnistyttävä heti sopimuskauden alkaessa. Palvelua tulee tarjota keskeytymättä koko sopimuskauden ajan.